
1. Наименование на програмата:

Програма за морско дело и рибарство 2014-2020 г.
2. Наименование на приоритетната ос:

Приоритет на Съюза 4 „Повишаване на заетостта и териториалното сближаване”, мярка 4.2 „Изпълнение на стратегиите за водено от общностите местно развитие“                                                            Съответствие на мярката с приоритетите на ПМДР 2014-2020 г. и Регламент 508/2014 г.
3. Наименование на процедурата:

Процедура чрез подбор на проекти BG14MFOP001-4.033 „Продуктивни инвестиции в аквакултурите“, мярка 2.2 „Продуктивни инвестиции в аквакултурите”, посредством ВОМР.
4. Измерения по кодове:

Измерение 1 – Област на интервенция:

001 Общи производствени инвестиции в малки и средни предприятия (МСП)
Измерение 2 – Форма на финансиране:
01 Безвъзмездни средства
Измерение 3 – Тип на територията:
07 Не се прилага
Измерение 4 – Механизми за териториално изпълнение:
06 Инициативи за водено от общностите местно развитие
Измерение 7 – Стопанска дейност
02 Рибарство и аквакултури

5. Териториален обхват:

Проектите по процедурата следва да бъдат изпълнени на територията на МИРГ Високи Западни Родопи: Батак-Девин- Доспат.
6. Цели на предоставяната безвъзмездна финансова помощ по процедурата и очаквани резултати:

Мярка 2.2 „Продуктивни инвестиции в аквакултурите” от одобрената СВОМР цели подобряване на конкурентоспособността и жизнеспособността на предприятията в сектора на аквакултурите, включително подобряване на безопасността и условията на труд в тях на територията на МИРГ.
Прилагането й ще допринесе за постигане на Специфична цел  СЦ 2.1 „Предоставяне на подпомагане за засилването на технологичното развитие, иновациите и трансфера на знания“ и Специфична цел СЦ 2.2. „Подобряване на конкурентоспособността и жизнеспособността на предприятията в сектора на аквакултурите, включително подобряване на безопасността и условията на труд, по-специално на МСП“ от Стратегията за ВОМР на МИРГ ВЗР: Девин – Батак – Доспат.
Целите на мярка 2.2 „Продуктивни инвестиции в аквакултурите” са насочени към изграждането и  осъвременяването на обектите и диверсификация на доходите на предприятията за аквакултури. Освен това мярката цели да допринесе за подобряване на конкурентоспособността и жизнеспособността на предприятията в сектора на аквакултурите на РТ, включително подобряване на безопасността и условията на труд.

Чрез прилагане на мярката се цели:

-
увеличаване на асортимента на производството;

-
модернизиране и разширяване на съществуващите стопанства; 

-
подобряване на производствените характеристики на водоема; 

-
подобряване на условията на труд и безопасност за работещите в сектора;

-
подобряване и осъвременяване, свързани със здравето на животните и хуманното отношение към тях, включително закупуване на оборудване за предпазване на стопанствата от диви хищници;

-
развитие на устойчиви аквакултури (в икономически, социален и екологичен смисъл);

-
намаляване енергоемкостта и увеличаване на енергийната ефективност на аквакултурните стопанства (намаляване на загубите при пренос и разпределение на енергия, подобряване на енергийните характеристики на съществуващите сгради и др.);

-
въвеждане на възобновяемите енергийни източници (ВЕИ) като важни местни неизчерпаеми ресурси, които да бъдат използвани максимално, както водният потенциал, така и другите източници на чиста енергия (вятър, слънце, геотермални води, биомаса);

-
ефективно използване на ресурсите, в това число намаляване потреблението на вода чрез стимулиране на производството в рециркулационни системи;

-
въвеждане на ресурсоспестяващи технологии, които намаляват количеството на използваната вода и лекарствени препарати, както и други химикали;  намаляване на еутрофикацията на водните тела.
Очаквани резултати: 

Чрез прилагането на дейностите, предвидени в настоящата процедура чрез подбор на проекти BG14MFOP001-4.033 „Продуктивни инвестиции в аквакултурите”, мярка 2.2 „Продуктивни инвестиции в аквакултурите” ще се даде възможност за опазване и възстановяване на водното биологично разнообразие и подобряване на екосистемите, свързани с аквакултурите, и насърчаване на аквакултура с ефективно използване на ресурсите чрез продуктивни инвестиции, водещи до увеличаване на енергийната ефективност, ресурсната ефективност, намаляваща използването на вода и химикали, подобряване на конкурентоспособността и жизнеспособността на предприятията в сектора на аквакултурите, включително подобряване на безопасността и условията на труд в тях на територията на МИРГ.

7. Индикатори

МИРГ ще следи за изпълнението и отчитането на следните индикатори: 
1. Брой проекти, финансирани по мярката;
2. Общ обем на инвестициите (публичен принос), хил. лв.;
3. Промяна в обема на продукцията от аквакултури, тона;
4. Промяна в стойността на продукцията от аквакултури, хил. евро;
5.  Създаване на работни места (създадена заетост), брой;
6. Стопанства за аквакултури, осигуряващи услуги за околната среда, брой;
7. Новосъздадени икономически единици, брой;
8. Запазени работни места (запазена заетост), брой;
9. Създадени предприятия, брой.

Важно: Кандидатите следва да попълнят индикаторите, които са приложими за проектното предложение и ще бъдат проследени на етап мониторинг.

ВАЖНО: Детайлните правила за характера, изчислението и отчитането на Индикаторите за резултат по всяка мярка на ПМДР са дефинирани в документ „Определения за общи показатели“, изготвени от Помощно звено за мониторинг и оценка в областта на рибарството и аквакултурата – FAME към Европейската комисия, които кандидатите могат да прочетат тук: https://www.eufunds.bg/bg/pmdr/node/2581
Важно: В случай на неизпълнение на индикаторите за резултат, заложени в проектното предложение, на кандидата ще бъдат наложени финансови корекции съгласно разпоредбите на Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове. (Обн. ДВ. бр. 27 от 31 Март 2017 г.). 

Всеки кандидат трябва да включи в секция 8 във Формуляра за кандидатстване

тези от специфичните индикатори за изпълнение и резултат, посочени в таблицата по-горе,  които ще постигне с изпълнението на конкретния проект.

Всеки  индикатор,  включен  в проектното  предложение,  трябва  да  бъде  количествено определен с положителна целева стойност, различна от “0”.
Заложеното количество трябва да съответства на описанието на включените в проекта дейности и кореспондиращите им разходи.

8. Общ размер на безвъзмездната финансова помощ по процедурата:

Общият размер на безвъзмездната финансова помощ за проекти по Процедура чрез подбор на проекти BG14MFOP001-4.033 „Продуктивни инвестиции в аквакултурите“, мярка 2.2 „Продуктивни инвестиции в аквакултурите” е както следва:

	Общ размер на безвъзмездната финансова помощ
	Средства от Европейския фонд за морско дело и рибарство
	Национално съфинансиране

	720 000.00 лв.
	612 000.00 лв.
	108 000.00 лв.


9. Минимален (ако е приложимо) и максимален  размер на безвъзмездната финансова помощ за конкретен  проект:

Финансовата помощ по реда на тази мярка е безвъзмездна, предоставя се в рамките на определения бюджет за мярката СВОМР, 2014 - 2020 г. на МИРГ и е в размер до 50 на сто от общите допустими разходи за дейности. 

Минималният размер на  безвъзмездната финансова помощ за един проект  не може да бъде  по-малък  от 9 779.15  лева.  

Максималният размер на  безвъзмездната финансова помощ за един проект  не  трябва да  надвишава 195 583  лева.
ВАЖНО: Един кандидат няма право да подава в рамките на един прием повече от едно проектно предложение по мярката.
10. Процент на съфинансиране: 

 Безвъзмездната финансова помощ е в размер до 50 на сто от размера на одобрените и реално  извършени инвестиционни  разходи, от които  85 на сто  са осигурени  от  ЕФМДР и 15 на сто от държавния  бюджет  на  Република  България                                            
	
	Максимален интензитет на помощта 

	Процедура чрез подбор на проекти BG14MFOP001-4.033 „Продуктивни инвестиции в аквакултурите“,                        мярка 2.2 „Продуктивни инвестиции в аквакултурите” 
	50%


Максимален процент на съфинансиране до 50%, от които:

85% съфинансиране от ЕФМДР и

15% съфинансиране от националния бюджет 
ВАЖНО: За всички допустими разходи по проекта се прилага единен процент на финансиране и той не може да бъде различен при различните бюджетни редове.

11. Допустими кандидати: 

11.1 Критерии за допустимост на кандидатите

А/ За получаване на безвъзмездна финансова помощ могат да кандидатстват еднолични търговци (ЕТ) или юридически лица, регистрирани по Търговския закон или Закона за кооперациите.

Б/ Клонове на юридически лица, регистрирани в РБългария, не могат да участват в процедурата за подбор на проекти поради липсата на самостоятелна правосубектност.
 Кандидатите по буква А трябва да отговарят на следните изисквания:
1. да са регистрирани като производители на риба и други водни организми по реда на чл. 25 от Закона за рибарството и аквакултурите (ЗРА) в случаите, когато обекти на подпомагане са съществуващи или нови предприятия, които преработват собствена аквакултура;
2. да са регистрирани по реда на чл. 137 от Закона за ветеринарномедицинската дейност  в случаите, когато обекти на подпомагане са съществуващи или нови предприятия, които преработват собствена аквакултура.
3. да са вписани в търговския регистър  към Агенцията по вписванията;



4. да отговарят на изискванията за микро, малко или средно предприятие съгласно Закона за малките и средни предприятия и Приложение I на Регламент (ЕС) № 651/2014.;
5. съществуващите предприятия преди 09.06.2020 г,трябва да са регистрирани по реда на чл. 12 от Закона за храните, а предприятия регистрирани след 09.06.2020 г., трябва да са регистрирани по реда на чл. 26 от Закона за храните и да са вписани в регистъра на БАБХ, в сектор „Рибни продукти“;

ВАЖНО: Кандидатите по настоящата процедура са длъжни да удостоверят на етап кандидатстване, че са микро, малко или средно предприятие по смисъла на Закона за малките и средните предприятия  (ЗМСП) и по смисъла на Приложение І към Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (OB, L 187/1 от 26 юни 2014 г.) като попълнят и представят към проектните предложения Декларация за обстоятелствата по чл. 3 и 4 от ЗМСП (Декларация № 1 към Условията за кандидатстване).
ВАЖНО: Кандидатите/бенефициентите трябва да отговарят на гореописаните изискванията , които са задължителни до изтичане на срока за мониторинг, който е 5 години след датата на извършване на окончателното плащане по административния договор за предоставяне на безвъзмездна финансова помощ. 
ВАЖНО: Във връзка с разпоредбите на чл.4, т.3 от Регламент (ЕО, Евроатом) № 2988/9на Съвета от 18 декември 1995 година относно защитата на финансовите интереси на Европейските общности не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията, необходими за получаване на това предимство, в противоречие с целите на европейското право и българското законодателство в областта на рибарството.
11.2 Критерии за недопустимост на кандидатите

Потенциалните кандидати не могат да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1, както и в случай че:

1. в определен срок съгласно Делегиран Регламент (ЕС) 2015/288 на Комисията от 17 декември 2014 година за допълване на Регламент №508/2014 на Европейския парламент и на Съвета за Европейския фонд за морско дело и рибарство по отношение на срока и датите за недопустимост на заявленията и  Делегиран Регламент (ЕС) 2015/2252 на Комисията от 30 септември 2015 година за изменение на Делегиран Регламент (ЕС) 2015/288 по отношение на срока на недопустимост на заявленията за подпомагане от Европейския фонд за морско дело и рибарство, преди да подадат заявление за финансово подпомагане, са извършили тежки нарушения, престъпления или измами, както е определено в чл. 10 от Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (Регламент (ЕС) № 508/2014).

ВАЖНО: В случай че е установено че кандидата е извършил някое от горепосочените нарушения, същият не може да подава проектно предложение в установените срокове в Делегиран регламент (ЕС) 2015/288 на Комисията от 17 декември 2014 г. за допълване на Регламент (ЕС) № 508/2014 на Европейския парламент и на Съвета за Европейския фонд за морско дело и рибарство по отношение на срока и датите за недопустимост на заявленията и неговите изменения.
2. след подаване на Формуляра за кандидатстване, кандидатът/бенефициентът трябва да продължава да спазва условията, посочени в чл. 10 параграф 1, букви а) — г) от Регламент  (ЕС) № 508/2014, през целия период на изпълнение на операцията, както и за срок от пет години след извършване на последното плащане в полза на този бенефициент;

3. имат изискуеми и ликвидни задължения по ОПРСР 2007-2013 г. и ПМДР 2014-2020 г., освен ако е допуснато разсрочване, отсрочване или обезпечение на задълженията;

4. имат публични задължения по смисъла на чл. 162, ал. 2, т. 8 от Данъчно-осигурителния процесуален кодекс (ДОПК) за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз.
5. Съгласно чл. 25, ал. 2 от Закона за управление на средствата от Европейските структурни и инвестиционни фондове (ЗУСЕСИФ) не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Зaкона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на МС от 5.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (обн. ДВ, бр. 53 от 2016 г.) (ПМС № 162/2016 г.) (декларация по образец – Декларация № 3). 

Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че: 

a) са обявени в несъстоятелност; 

б) са в производство по несъстоятелност; 

в) са в процедура по ликвидация; 

г) са сключили извънсъдебно споразумение с кредиторите си по смисъла на чл. 740 от Търговския закон; 

д) са преустановили дейността си; 

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени; 

ж) е установено с влязло в сила наказателно постановление или съдебно решение, , нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен; 

з) са лишени от правото да упражняват определена професия или дейност съгласно законодателството на държавата, в която е извършено деянието; 

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган; 

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора; 

к) имат задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на УО на ПМДР и на кандидата, или аналогични задължения, установени с акт на компетентен орган, съгласно законодателството на държавата, в която кандидатите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социално осигурителни вноски е повече от 1 на сто от сумата на годишния общ оборот за последната приключена финансова година; 

л)  са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ; 

м) лицата, които представляват кандидата са правили опит да: 

ма) повлияят на вземането на решение от страна на УС на МИРГ, УО на ПМДР, свързано с отстраняването, подбора или възлагането, включително чрез предоставяне на невярна или заблуждаваща информация, или 

мб) получат информация, която може да им даде неоснователно предимство в процедурата за предоставяне на безвъзмездна финансова помощ. 

н) лицата, които представляват кандидата са осъждани с влязла в сила присъда и не са реабилитирани за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс или престъпление, аналогично на тези, в друга държава членка или трета страна; 

о) по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен; 

п) е налице неравнопоставеност в случаите по чл. 44, ал. 5 от Закона за обществените поръчки (ЗОП); 

р) е установено, че: 

- са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор; 

- не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

6. Потенциален кандидат не може да участва в процедурата чрез подбор на проекти и да получи безвъзмездна финансова помощ, в случай че:

а) е лице или се представлява от лице, което е на трудово или служебно правоотношение в Управляващия орган, Междинното звено, Сертифициращия орган и МИРГ ;

б) е лице или се представлява от лице, което е било на трудово или служебно правоотношение в Управляващия орган, Междинното звено, Сертифициращия орган и МИРГ до една година от прекратяване на правоотношението; 
ВАЖНО: Ограниченията по т. 6, букви а) и б) се прилагат и за кандидатите, които са свързани с дружества, за които са налице обстоятелствата по предходната точка.

Конфликт на интереси е налице и когато лицето, предоставящо консултантски услуги на кандидата, попада в случаите по т. 6, букви а) и б).
Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 1 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

7. Компетентният орган е установил че съответният кандидат:

а) е извършил тежко нарушение по чл. 42 от Регламент (ЕО) № 1005/2008 на Съвета (21) или член 90, параграф 1 от Регламент (ЕО) № 1224/2009;

б) е участвал в дейността, управлението или собствеността на риболовни кораби, включени в списъка на Съюза на корабите, извършващи ННН риболов, съгласно член 40, параграф 3 от Регламент (ЕО) № 1005/2008 или на кораби, плаващи под знамето на държави, определени като несътрудничещи трети държави съгласно член 33 от същия регламент;

в) е извършил тежко нарушение на правилата на ОПОР, определено като такова в други законодателни актове, приети от Европейския парламент и Съвета; 

г) е извършил някое от престъпленията, посочени в членове 3 и 4 от Директива 2008/99/ЕО на Европейския парламент и на Съвета (22), когато заявлението е за подпомагане по дял V, глава II от настоящия регламент.;

д) подлежи на отстраняване по смисъла на чл. 136, б. „г“ от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.
12. Допустими партньори (ако е приложимо):

Не се прилага.
13. Дейности, допустими за финансиране:

13.1. Допустими дейности

Проектните предложения по настоящата процедура и включените в тях дейности следва да допринасят за постигането на специфичните цели по приоритета на Съюза, предвиден в член 6, параграф 4 на Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство (Регламент (ЕС) № 508/2014) и  и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (OB L 149 от 20 май 2014 г.)
1. По настоящата процедура безвъзмездна финансова помощ се предоставя за следните дейности: 
1.1. продуктивните инвестиции в аквакултурите, включително производство на зарибителен материал;
1.2. диверсификацията на продукцията на аквакултурите и отглежданите видове;
1.3. модернизация на аквакултурните стопанства, включително подобряването на условията на труд и безопасност за работещите в сектора;
1.4. подобряването и модернизацията, свързани със здравето на животните и хуманното отношение към тях, включително закупуване на оборудване за предпазване на стопанствата от диви хищници;
1.5. инвестиции, намаляващи отрицателното въздействие или повишаващи положителното въздействие върху околната среда, както и подобряването на ефективното използване на ресурсите;
1.6. инвестиции в повишаване на качеството или добавената стойност на продуктите от аквакултури;
1.7. инвестиции, водещи до значително намаляване на въздействието на предприятията за аквакултури върху потреблението и качеството на водата, по-специално чрез намаляване на използваното количество вода или химикали, антибиотици и други лекарствени продукти или чрез повишаване на качеството на отпадните води, включително чрез разработване на мултитрофични системи за аквакултури; (поликултурно отглеждане на аквакултури);
1.8. насърчаването на затворени системи за аквакултури, в които продуктите от аквакултури се отглеждат в затворени рециркулационни системи, като по този начин се свежда до минимум потреблението на вода;
1.9. инвестиции в повишаването на енергийната ефективност и насърчаването на преминаването на предприятията за аквакултури към възобновяеми източници на енергия (на ниво допустимост капацитета на инсталацията да не е по-голям от потреблението, което е необходимо за проекта);
1.10. диверсификация на доходите на предприятията за аквакултури чрез развиване на допълнителни дейности, свързани с основната дейност на предприятието в областта на аквакултурите, включително за риболовен туризъм, свързани с аквакултурите екологични услуги или образователни дейности в областта на аквакултурите.

2. Подпомагането по точка 1 може да бъде предоставено за увеличаването на производството и/или осъвременяването на съществуващи предприятия за аквакултури или за изграждането на нови такива, при условие че промените са в съответствие с многогодишния национален стратегически план за развитието на аквакултурите по член 34 от Регламент (ЕС)№ 1380/2013.
ВАЖНО: Включените в проектното предложение дейности и съответно попълнени в т. 8 от формуляра за кандидатстване трябва да съответстват на дейностите, заложени в подточки 1.1 – 1.10 в т. 13 от Условия за кандидатстване по настоящата процедура.
В съответствие с чл. 46, ал. 2 от Регламент (ЕС) № 508/2014, безвъзмездната финансова помощ се предоставя на кандидат, само ако бъде ясно доказано чрез независим маркетингов доклад (Приложение № 1), че съществуват добри и устойчиви перспективи за пазарна реализация на продукта.
За да са допустими, дейностите включени в проектното предложение трябва да бъдат изпълнени на територията на МИРГ Високи Западни Родопи: Батак-Девин-Доспат
13.2. Недопустими дейности

Дейности, които не допринасят за изпълнение на целите, заложени в т. 6 от настоящата процедура.
14. Категории разходи, допустими за финансиране:

14.1. Допустими разходи

14.1.1. Допустимите разходи трябва да:

14.1.1.1. не противоречат на изискванията на:
- Регламент (ЕС) № 508/2014 на Европейския парламент и на Съвета за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета );
 - Регламент (ЕС) № 1303/2013 на Европейския парламент и на Съвета за определяне на общо приложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (OB, L 347/320 от 20 декември 2013 г.) (Регламент (ЕС) № 1303/2013);
- Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;
- Делегиран Регламент (ЕС) 2015/2252 на Комисията от 30 септември 2015 година за изменение на Делегиран регламент (ЕС) 2015/288 по отношение на срока на недопустимост на заявленията за подпомагане от Европейския фонд за морско дело и рибарство;
- Закона за управление на средствата от Eвропейските структурни и инвестиционни фондове(ЗУСЕСИФ);
- Постановление № 189 на Министерския съвет от .2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. (обн., ДВ, бр. 61 от 2016 г.) (ПМС № 189 от 2016).

14.1.1.2 са извършени от допустими бенефициенти;

14.1.1.3. изборът на изпълнител за реализираните дейности (услуги и/или доставки, и/или строителство) да е извършен в съответствие с приложимото право на Европейския съюз и българското законодателство;

14.1.1.4. за тях да е налична адекватна одитна следа, включително да са спазени разпоредбите за наличност на документите по чл. 140 от Регламент (ЕС) № 1303/2013;

14.1.1.5. са отразени в счетоводната документация на бенефициента чрез отделни счетоводни аналитични сметки или в отделна счетоводна система;

14.1.1.6. са извършени за продукти и услуги, които са реално доставени и извършени съобразно предварително заложените в административния договор за предоставяне на безвъзмездна финансова помощ;

14.1.1.7. не са финансирани със средства от ЕСИФ или чрез други инструменти на ЕС в съответствие с чл. 65, параграф 11 от Регламент (ЕС) № 1303/2013, както и с други публични средства.

14.1.2. Допустими за финансиране са разходи, извършени от кандидата преди подаването на формуляра за кандидатстване по програмата, но не по-рано от 01.01.2014 г. в съответствие с чл. 39 от ПМС № 189/2016 г., за програмен период 2014 - 2020 г. за:

14.1.2.1. закупуване на ноу-хау, патентни права и лицензи, необходими за изготвяне и/или изпълнение на проекта;

14.1.2.2. разходи за подготовка на проекта, инженерни проучвания, оценки, анализи и изготвяне на технически и/или технологичен проект.
14.1.2.3. закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта, в съответствие с чл. 19 от ПМС № 189 от 2016 г.
Разходите за независим строителен надзор, авторски надзор и инвеститорски контрол, разходи за подготовка  на проекта, следва да бъдат общо до 5 на сто от общата стойност на допустимите разходи по проекта в съответствие с чл. 39 от ПМС № 189/2016 г.
Технологичният проект следва да бъде съобразен с изискванията на Наредба № 18 от 4 ноември 2016 г. за съдържанието на технологичното описание и технологичната схема на производство на аквакултури и да бъде изготвен от специалист с образователна степен „бакалавър“ или „магистър“ или по-висока научна степен (звание) по някоя от следните специалности: рибно стопанство, рибовъдство, аквакултури, ихтиология или друга еквивалентна на изброените, или заемащи академична длъжност в изброените области. Когато спецификата на технологията налага включването и на експерти от други области, същите се включват като съавтори на проекта (като доказателство се изисква представянето към Формуляра за кандидатстване копие от диплом и документи удостоверващи трудовият стаж по специалността или еквивалентни такива). 

Изключение от това изискване се допуска за експерти с други специалности, които имат и могат да удостоверят професионален опит и опит в производството на аквакултури не по-малък от 10 (десет) години.



ВАЖНО: За всички предварителни разходи по т. 14.1.2.2, кандидатът прилага към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности. 

Офертите трябва да са независими, съпоставими и конкурентни, да са предоставени от квалифицирани доставчици и следва да съдържат минимум името на оферента,  ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС. Оферентите, трябва да са вписани в Търговския регистър и регистъра на юридическите лица с нестопанска цел към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство. 

Оферентите трябва да отговарят на следните две кумулативни условия:


- предметът на дейност на оферента да е идентичен или сходен с посочената в офертата доставка, услуга или строителство. Това изискване се доказва от оферента със списък на договорите с предмет идентичен или сходен с посочената в офертата доставка, услуга или строителство, съдържащ минимум следната информация: дата, страни, предмет, стойност на договора/ите. Списъкът следва да е подписан от лицето, представляващо по закон оферента и да е придружен с препоръки/референции за добро изпълнение;

 

- Годишният оборот, който се отнася до предмета на поръчката (специфичен оборот) през някоя от или общо от предходните три приключили финансови години, в зависимост от датата, на която кандидатът е учреден или започнал дейността си, да е равен или по-голям от стойността на поръчката или на съответната обособена позиция, в случай че процедурата е с обособени позиции. Изискването за специфичен оборот се доказва от оферента със справка – декларация, подписана от счетоводителя и лицето представляващо по закон оферента. Справката трябва да е придружена от Отчет за приходите и разходите за последните три приключили финансови години, в зависимост от датата на която оферентът е учреден или е започнал дейността си. Ако отчетите за приходите и разходите са публично обявени, се извършва справка в съответния регистър.

ВАЖНО: Между кандидата или член на неговия управителен или контролен орган, не трябва да е налице свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа  (ЗППЦК), с оферентите, чиито оферти са приложени към Формуляра за кандидатстване с цел определяне основателността на предложените разходи, с изпълнителите, с които има сключени договори преди подаване на Формуляра за кандидатстване по процедурата, както и с избраните изпълнителите, с които са сключени договори след проведени процедури за избор на изпълнител след сключване на административния договор с Управляващия орган. За целта кандидатът попълва и представя с Формуляра за кандидатстване, при подписване на административен договор за предоставяне на безвъзмездна финансова помощ, при подаване на документи за осъществяване на последващ контрол и при подаване на искане за плащане, Декларация за свързаност по образец (Декларация 10).
14.1.3. Разходи, станали допустими в резултат на изменение в програмата, са допустими от датата на подаване на искането за изменение до Комисията или от датата на влизане в сила на решението за изменение на програмата, в случаите по чл. 96, параграф 11 от Регламент (ЕС) № 1303/2013.
14.1.4. Допустими за финансиране са следните разходи, предназначени за осъществяване на дейностите и  целите на мярката за:
1. за строително-монтажни работи (СМР);
2. за закупуване на нови машини и оборудване (включително компютърно), съоръжения и други, пряко свързани с предвидената инвестиция, включително разходи за осъществяване на доставката, инсталиране, изпитване и въвеждането в експлоатация на оборудването, машините, съоръженията, включително придобити чрез финансов лизинг

3. за специализирана складова техника и складови транспортни средства за обслужване на стопанството (електрокари и мотокари, теглителна техника, транспалетни колички и хладилни контейнери), включително придобити чрез финансов лизинг;
4. за закупуване на ноу-хау, патентни права и лицензи, необходими за изготвяне и/или изпълнение на проектното предложение;
5. за закупуване на софтуер, включително разходите за доставка, инсталация, тестване и въвеждане в експлоатация (включително придобити чрез финансов лизинг);
6. За подготовка на проекта, инженерни проучвания, оценки, анализи и изготвяне на технически проект и/или технологично описание на обекта за производство на аквакултури и технологична схема на производство на аквакултури, съгласно Наредба № 18 от 4.11.2016 г. за съдържанието на технологичното описание и технологичната схема на производство на аквакултури изготвени от специалист с образование, съответстващо на спецификата на технологията; 
7. за закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта, при условията на чл. 19 от ПМС № 189 от 2016 г.;
8. за инвестиции във възобновяеми енергийни източници (ВЕИ) за получаване на топлинна и/или електроенергия, необходими и пряко свързани с изпълнението на проекта, включително придобити чрез финансов лизинг;

9. за сервизни плавателни съдове, които обслужват и са пряко свързани с изпълнението на проекта, включително придобити чрез финансов лизинг;

10. за въвеждане на системи за контрол на качеството, безопасни условия на труд и опазване на околната среда и водите и достигане на съответствие с международно признати стандарти -   до 1 процент от стойността на инвестицията;
11. обекти за продажба на дребно на собствено произведена продукция от аквакултура в аквакултурните стопанства, съгласно разпоредбите на Наредба № 26 от 14.10.2010 г. за специфичните изисквания за директни доставки на малки количества суровини и храни от животински произход;
12. за обучение на персонала, зает с производствената дейност, пряко свързана с предвидената инвестиция - до 1% от стойността на инвестицията;
13.  за съоръжения и/или оборудване за подобряване безопасността и условията на труд;

14. за специализирани транспортни средства, отговарящи на капацитета и нуждите на стопанството, свързани с подобряване на производството, включително придобити чрез финансов лизинг; 
„Специализирани транспортни средства“ са транспортни средства, които задължително трябва да се използват единствено за цялостната производствена програма на стопанството.

15. За независим строителен надзор, авторски надзор и инвеститорски контрол – до 2% от разходите за СМР. 
ВАЖНО: Специализираните транспортни средства трябва отговарят на нуждите и капацитета на стопанството, свързани с подобряване на производството, включени във ФК на кандидата. За същите трябва да бъде предоставена подробна обосновка (планирани брой дни заетост и часове) към Формуляра за кандидатстване, с която да се докаже необходимостта от конкретните избрани транспортни средства. 
Товароносимостта на специализираното транспортно средство, умножена по една трета от заложените работни дни в годината, трябва да не надвишава средногодишния производствен капацитет.
Подпомагане се предоставя за транспортни средства, за които трябва да се докаже заетост минимум 60% от работните дни годишно в стопанството. За дейността на стопанството в рамките на същото е допустимо за подпомагане само на един брой специализирано транспортно средство за обслужване.

Сервизните плавателни съдове, които ще бъдат подпомагани за обслужване нуждите на стопанството следва да бъдат пряко свързани с изпълнението на проекта. За дейността на стопанството е допустимо за подпомагане само на един брой специализиран плавателен съд.

За дейността на стопанството извън рамките на същото е допустимо за подпомагане само на един брой специализирано транспортно средство за обслужване.
ВАЖНО: Недопустимо е финансирането по Стратегията на луксозни стоки и екстри. Луксозни стоки и екстри са тези, при които не е спазен  принципът на икономичност, ефикасност и ефективност.
При съмнение дали даден актив/и представлява/т „луксозна стока“, които не са допустими за финансиране по линия на ЕФМДР, оценителната комисия извършва справка/проверка/проучване относно характеристиките/предназначението му в сайта на производителя и при наличие на разминаване между предназначението му в изпълнението на проекта и това в сайта на производителя или друг легитимен източник, активите биват квалифицирани като недопустими за финансиране. 
УО има предвид фактът, че всеки производител се стреми да представи своите продукти по възможно най-добрият и конкурентен начин, което е възможно да доведе до възприемането на продукта като луксозен.
При оценката на разходите от Формуляра за кандидатстване МИРГ и УО на ПМДР спазват принципът на икономичност, ефикасност и ефективност. Допустимо е и придобиването на посочените активи чрез договор за краткосрочен финансов лизинг, в който се съдържа задължението бенефициентът да закупи актива след изтичането на договора за лизинг, но не по-късно от крайния срок на изпълнение на проекта. Придобиването чрез финансов лизинг е допустимо при спазване на условията на чл. 18, ал. 1 и 3 от ПМС № 189 от 2016 г. Бенефициентът може да придобие собствеността върху даден актив или чрез договор за финансов лизинг или чрез договор за покупка.
ВАЖНО: Всички разходи по т. 14.1.4 са допустими единствено в случаите, когато кандидатът е спазил реда, определен в Условията за изпълнение.
ВАЖНО: Дълготрайните материални и нематериални активи, придобити със средства по проекта, следва да бъдат използвани единствено в предприятието – обект на инвестицията, да бъдат амортизируеми, да бъдат закупени при пазарни условия от лица, несвързани с купувача, и да бъдат включени в активите на предприятието, получаващо помощта, както и да останат свързани с проекта, за който е предоставена помощта, за срок от пет години след извършването на последното плащане в полза на съответния бенефициент. Придобитите активи следва да са нови (неупотребявани) и да са заведени за първи път от бенефициента.
14.2. Недопустими разходи

Не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него, с изключение на разходите, посочени в раздел 14.1 „Допустими разходи“.
14.2.1. Не са допустими за финансиране от ЕФМДР:

1. разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на ЕС или от друга донорска програма; 

2. глоби, финансови санкции и разходи за разрешаване на спорове; 

3. комисионите и загубите от курсови разлики при обмяна на чужда валута;

4. данък върху добавената стойност, освен когато не е възстановим; 

5. закупуване на дълготрайни материални активи - втора употреба;

6. разходите за гаранции, осигурени от банка или от друга финансова институция;

7. лихви по дългове;

8. субсидиране на лихва по одобрени схеми за държавни помощи и разноските за финансови трансакции;

9. разходи, които нямат пряка връзка с изпълнението на проекта;

10. лихви по заеми и лихви по лизинг;

11. разходи за изграждане на жилищни помещения, както и на сгради, които не са свързани с производствената дейност и изпълнението на проекта;

12. оперативни разходи, включително разходи по поддръжка и наеми;

13. банкови такси и разходи, свързани с гаранции;

14. плащане в натура;

15. прехвърляне на участия в търговски дружества;

16. закупуване на съществуващи сгради и прилежаща инфраструктура;

17. инвестиции, свързани с търговия на дребно, с изключение на обекти за продажба към стопанства за аквакултури;

18. зарибителен материал и дейности по зарибяване.

19. закупуване на транспортни средства, които не отговарят на капацитета и нуждите, на производствената дейност на кандидата във връзка с количеството продукция, за която е разработена производствената програма, заложена в Бизнес плана.

20. всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

21. разходи за правни услуги;

22. разходи за отглеждане на генномодифицирани организми.
23. Изграждане на нови места за настаняване, дефинирани съгласно чл.3, ал.2, т.1 от Закона за туризма;

24. Закупуване на луксозни плавателни съдове, задвижвания с помощта на платна или двигател, с цел спорт, туризъм, развлечение и водноатракционни услуги;

ВАЖНО: Не е допустима по линия на ЕФМДР операция за прехвърляне на собствеността върху предприятие.
15. Допустими целеви групи (ако е приложимо): 

В съответствие със Стратегията за ВОМР на МИРГ Високи Западни Родопи: Батак - Девин- Доспат, безвъзмездната финансова помощ по мярка 2.2 „Продуктивни инвестиции в аквакултурите” ще бъде предоставена на кандидати собственици на съществуващи стопанства в сектор “Аквакултури” и на кандидати с намерение за изграждане на нови такива.
16. Приложим режим на минимални/държавни помощи (ако е приложимо):

Финансовото подпомагане за тези дейности няма да представлява „държавна помощ“ по смисъла на чл. 107, параграф 1 от ДФЕС.

Член 8, параграф 2 от Регламент (ЕС) № 508/2014 за Европейския фонд за морско дело и рибарство предвижда дерогация от членове 107, 108 и 109 от ДФЕС. Същите не се прилагат към плащания, извършени от държави членки съгласно и в съответствие с Регламента, които попадат в обхвата на чл. 42 ДФЕС,  т.е, на предприятия в сектора на рибарството и аквакултурите и не представляват държавна помощ.
Указания на УО на ПМДР във връзка с приложимия режим на държавни помощи по мерки, финансирани по Програмата за морско дело и рибарство 2014 - 2020 г. - https://www.eufunds.bg/bg/pmdr/node/2365. 
Членове 107, 108 и 109 от ДФЕС се прилагат, когато публичното финансиране надхвърля предвиденото в разпоредбите на Регламент № 508/2014 относно посочените в параграф 2 плащания.

17. Хоризонтални политики:
По настоящата процедура следва да е налице съответствие на проектните предложения с поне един от следните принципи на хоризонталните политики на ЕС:

− равнопоставеност и недопускане на дискриминация - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на условията, посочени в т. 11, независимо от техния пол, етническа принадлежност или вид увреждане.

− устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях, насърчават социалното приобщаване и намаляването на бедността, създаване на работни места и поощряване на иновациите на местно равнище (за постигане на целите на стратегията „Европа 2020“). 

В т. 11 от Формуляра за кандидатстване „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с поне един от посочените принципи на хоризонталните политики на ЕС.

Прилагането на заложените в проекта принципи ще се проследява на етап изпълнение на проектното предложение. При подаване на искане за окончателно плащане, бенефициентът следва да представи информация как изпълнява заложените принципи на хоризонталните политики на ЕС.

18. Минимален и максимален срок за изпълнение на проекта (ако е приложимо):

Максималната продължителност на изпълнение на проект по процедура чрез подбор на проекти BG14MFOP001-4.033 „Продуктивни инвестиции в аквакултурите“, мярка 2.2 „Продуктивни инвестиции в аквакултурите”е както следва:

- 18 месеца за одобрени проектни предложения, включващи СМР, считано от датата на подписване на административния договор за предоставяне на БФП 

- 12 месеца за одобрени проектни предложения, без СМР, считано от датата на подписване на административния договор за предоставяне на БФП.
Минимален срок за изпълнение на проекта – неприложимо.
19. Ред за оценяване на концепциите за проектни предложения:

Неприложимо
20. Критерии и методика за оценка на концепциите за проектни предложения:

Неприложимо
21. Ред за оценване на проектните предложения
21.1.  Ред за подбор на проектните предложения:
На подбор подлежат само проектните предложения, подадени през системата ИСУН 2020. Подборът се извършва на база критерии, съдържащи се в Условията за кандидатстване по мярка 2.2 от СВОМР на МИРГ ВЗР: Батак – Девин - Доспат, утвърдени от ръководителя на Управляващия орган на ПМДР 20014 – 2020 г. Методологията и критериите не подлежат на изменение по време на провеждането на подбора.

Не се допуска въвеждането на допълнителни критерии за подбор или изменение на критериите по време на провеждането на процедурата за подбор на постъпилите проектни предложения с изключение на случаите по чл. 26, ал. 7 от ЗУСЕСИФ. 

Подборът в МИРГ се извършва съгласно процедура чрез подбор на проектни предложения, която обхваща 2 групи критерии за оценка:  
1.
Група критерии за оценка - Проверка за окомплектованост на всички изискуеми документи по съответната процедура и съответствието им с изискванията;

2.
Група критерии за оценка - Подбор на проектни предложения за съответствие на същите със стратегията на МИРГ. 

Подборът на проектните предложения се извършва от комисия, назначена със заповед на Председателя на УС на МИРГ. ВАЖНО:В комисията за подбор на проектни предложения на МИРГ (КППП) не може да участва лице, което е конфликт на интереси по смисъла на чл.61 от Регламент (ЕС Евратом) 2018/1046 на Европейския парламент и на Съвета от 18 юли 2018 година.

ВАЖНО: Всеки член на КППП и членовете на УС на МИРГ при заседание на УС за одобрение или отхвърляне на доклад на КППП по всяка процедура, декларира, че не е в конфликт на интереси по смисъла на чл.61 от Регламент (ЕС Евратом) 2018/1046 на Европейския парламент и на Съвета. При установяване на конфликт на интереси членовете на КППП не участват в процеса на оценка на съответното проектно предложение, а членовете на УС не участват в процеса на одобрение на окончателния доклад от работата на КППП и следва да подадат отвод.

Комисията подбира и класира проектните предложения до 30 календарни дни от датата на приключване на приема по съответната мярка/процедура, а когато процедурата чрез подбор е открита с два или повече срока за подаване на проектни предложения – до 30 дни за всяко отделно производство.

Членовете на Комисията за подбор на проектни предложения извършват подбор на проектните предложения независимо един от друг и попълват индивидуален контролен лист, съдържащ мотиви за посоченото мнение. 

Общия резултат за всяко проектно предложение се документира и подписва от всеки член на Комисията. В тридневен срок от приключване на подбора Комисията изготвя окончателен доклад за дейността си с приложени изискуеми документи в съответствие с Минималните  изисквания по отношение на процедурата на МИРГ за подбор на проекти към стратегията за ВОМР. Докладът се подписва от председателя и от всички членове на Комисията и заедно с всички документи се представят за одобрение от Управителния съвет на МИРГ ВЗР: Батак – Девин – Доспат. Одобреният доклад и приложенията към него се изпращат от МИРГ  ВЗР: Батак – Девин – Доспат  до ръководителя на УО на ПМДР за оценка. 

I. Група критерии за оценка - Проверка за окомплектованост на всички изискуеми документи по съответната процедура и съответствието им с изискванията 
Проверката се извършва чрез ИСУН и се състои в проверка за окомплектованост на изискуемите документи и дали същите съответстват на приложимото законодателство и на изискванията, заложени от УО на ПМДР в Условия за кандидатстване по съответната мярка/процедура. 

Когато при подбора се установи липса на документи и/или друга нередовност, Комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че: А) неотстраняването на нередовностите в срок може да доведе до прекратяване на производството по отношение на кандидата или съответно да получи по-малък брой точки., Б) Всяка информация, предоставена извън официално изисканата от Комисията, няма да бъде вземана под внимание, В) Отстраняването на нередовностите не може да води до подобряване на качеството на проектното предложение. 

При липса на изискуемите документи или установени пороци, непълноти, ПП не преминават към следващия етап от оценката.

ПП непреминали тази проверка се поставят в списък с ПП, които не са окомплектовани с всички задължително изискуеми документи, съответстващи на изискванията. Такива ПП не се допускат до следващия етап на подбор „II. Група критерии за оценка - Подбор на проектни предложения за съответствие на същите със стратегията на МИРГ“.

II. Група критерии за оценка - Подбор на проектни предложения за съответствие на същите със стратегията на МИРГ ВЗР: Девин – Батак –  Доспат.

Подбор на проектни предложения за съответствие на същите със стратегията на МИРГ: В етап „Подбор на проектни предложения за съответствие със стратегията на МИРГ” се проверява, дали проектното предложение отговаря на пълното съответствие със СВОМР на МИРГ. В зависимост от отговора, за всеки критерий се дава определения брой точки.

Всяко проектно предложение, преминало „Проверка за окомплектованост на всички изискуеми документи по съответната процедура и съответствието им с изискванията“, получава точки съгласно критериите за подбор заложени за всяка мярка в СВОМР по която се кандидатства.        

Проектните предложения, получили минимум 10  точки на този етап се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на бюджета по процедурата.

Подборът на проектни предложения се извършва в съответствие със следните принципи: свободна и лоялна конкуренция; равнопоставеност и недопускане на дискриминация; публичност и прозрачност.

Комисия за подбор на проектни предложения (КППП), назначена със заповед на Председателя на УС на МИРГ ВЗР: изготвя доклад с резултатите от извършения  подбор на ПП за съответствие със стратегията на МИРГ ВЗР: Девин – Батак – Доспат  по съответния прием, който включва списъци:

•
списък със съответстващи на стратегията на МИРГ проектни предложения, подредени по реда на тяхното класиране и безвъзмездната финансова помощ, предоставена за всеки от тях (проектните предложения, трябва да са оценени от КППП с поне 50 точки за да покрият критерия за съответствие със стратегията на МИРГ); 

•
списък с резервни ПП, подредени по реда на тяхното класиране, които успешно са преминали подбора, но за тях няма наличен/достатъчен финансов  ресурс (проектните предложения, трябва да са оценени от КППП с поне 10точки за да покрият критерия за съответствие със стратегията на МИРГ);

•
списък с ПП, несъответстващи на стратегията на МИРГ;

•
списък с ПП, които са оттеглени по време на подбора, ако е приложимо;  

•
списък с ПП, които не са окомплектовани с всички задължително изискуеми документи, съответстващи на изискванията;

•
списък на ПП, постъпили по-късно от обявения за прием краен срок в Условия за кандидатстване, ако е приложимо.

 За проектни предложения, които са получили еднакъв брой точки, класиране в съответния списък се извършва по реда на подаване на проектните предложения в ИСУН.

Всеки кандидат може писмено да оттегли своето проектно предложение от оценителния процес, като в този случай оценителната комисия не разглежда оттегленото предложение. Оттеглянето на предложението се записва в доклада на КППП и се поставя в списък с ПП, които са оттеглени по време на подбора.

След като МИРГ извърши подбора на проектни предложения в рамките на своята компетентност, съгласно делегираните и функции, Управляващия орган (УО) на ПМДР провежда процедура чрез подбор на проектни предложения съгласно чл. 29, ал. 2 от ЗУСЕСИФ, която включва оценяване на всяко проектно предложение, съответно:

а) оценка на административното съответствие и допустимостта;

б) техническа и финансова оценка.

21.2 Ред за  оценка извършвана от УО на ПМДР

След  като  МИРГ  извърши  подбора  на  проектни  предложения  в  рамките  на  своята 

компетентност, съгласно делегираните и функции, Управляващия орган (УО) на ПМДР провежда процедура чрез подбор на проектни предложения съгласно чл. 29, ал. 2 от 

ЗУСЕСИФ, която включва оценяване на всяко проектно предложение, съответно:
А) Оценка на административното съответствие и допустимостта;

Б) Техническа и финансова оценка.

Оценяването  и  класирането  на  проектните  предложения  се  извършва  от  комисия, 

назначена от ръководителя на УО.

А. Оценка на  административното съответствие и допустимостта

Критериите за административно съответствие и допустимост на проектните предложения по процедурата са подробно указани в Приложение № 4 към Условията за кандидатстване.
В процеса на оценка на административното съответствие и допустимост на проектните предложения по процедурата, ще бъде проверявано дали:

 - проектното предложение се отнася за обявената процедура чрез подбор на проектни предложения;  

- са налице всички документи, представени и попълнени съгласно изискванията, посочени в т. 24 от настоящите Условия за кандидатстване;

 - въз основа на Формуляра за кандидатстване и представените документи е налице съответствие на кандидатите, проектните дейности и разходите с критериите за допустимост, посочени в Условията за кандидатстване. 

Оценката за административно съответствие и допустимост на проектните предложения включва и проверка и оценка на допустимостта на всички предвидени дейности и разходи. В случай че в процеса на оценка, Оценителната комисия установи наличието на обстоятелства (напр. включени в проектното предложение недопустими дейности, недопустими разходи, дублиране на заложени дейности и/или разходи и др.), това може да доведе до изменение на бюджета на проектното предложение (т. 5 от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ. Поради това, в интерес на кандидата е да планира дейности и да представи бюджет, реалистични и ефективни от гледна точка на целта на проекта и планираните разходи.

В случай че по време на оценката се установи надвишаване интензитета на безвъзмездната финансова помощ и/или максималния размер на безвъзмездната финансова помощ, определен в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

ВАЖНО: При изчисляване на икономическата жизнеспособност на проекта се включва стойността на цялата инвестиция по проекта, т.е. вземат се предвид всички инвестиционни разходи, за които се кандидатства за финансиране, както и тези, за които не се кандидатства за финансиране от ЕФМДР.

При извършване на оценка на икономическа жизнеспособност на проектното предложение, оценителната комисия взeма предвид информацията от Приложение № 17 - Видове  аквакултури, обект на изкуствено  отглеждане и техните  пазарни  цени и  потенциал  в РБългария. При липса на информация за цени, за определен вид рибен продукт, оценителната комисия възприема подхода да се извърши произволно пазарно проучване от интернет страниците на производители на риба и рибни продукти.

В случай че по време на оценката се установи наличие на недопустими разходи, Оценителната комисия служебно коригира/премахва съответните разходи от бюджета на проекта (т. 5 от Формуляра за кандидатстване).

Само проектни предложения, преминали успешно оценката за административно съответствие и допустимост, подлежат на по-нататъшно разглеждане и оценка.

Въз основа на извършената оценка на административното съответствие и допустимостта Оценителната комисия изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на Единния информационен портал за обща информация за управлението на Европейските структурни и инвестиционни фондове (www.eufunds.bg), и в ИСУН 2020, а за недопускането се съобщава на всеки от кандидатите, включени в списъка, по реда на чл. 61 от Административнопроцесуалния кодекс, чрез администраторския профил в ИСУН 2020, с писмено уведомление, до профила на всеки кандидат. Уведомяването се извършва в тридневен срок от публикуване на списъка с проектните предложения чрез отправяне на писмено съобщение до кандидата,  изпратено чрез ИСУН 2020. За дата на уведомяване на кандидата се счита датата на отправяне на съобщението. Кандидатите могат писмено да възразят пред ръководителя на УО на ПМДР в едноседмичен срок от  съобщаването, чрез ИСУН 2020.

Управляващият орган не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.

Разглеждането и произнасянето по постъпилите възражения се извършва по реда на чл. 18 от ПМС № 162/2016. Ръководителят на УО  на ПМДР се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат
ВАЖНО: УО на ПМДР няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, ако са изпратени след срока по чл. 34, ал. 3 от ЗУСЕСИФ.

Неподадените в срок и/или неподписани възражения, както и такива, които не са подписани от законния представител на кандидата или упълномощен негов представител, няма да се разглеждат по същество, а ще се изготвя отговор до подателя на възражението, с който същият се уведомява, че възражението не подлежи на разглеждане по посочените причини.
Б. Техническа и финансова оценка

Всички проектни предложения, подадени в срок, се оценяват в съответствие с критериите за оценка на проектни предложения. 

Проектните предложения подлежат на оценка въз основа на одобрени от Комитета за наблюдение на ПМДР критерии за подбор.  

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕСИФ.
Техническата и финансова оценка се извършват само за проектните предложения, които са преминали успешно оценката за административно съответствие и допустимост.

Критериите за техническа и финансова оценка на проектните предложения по процедурата са подробно указани в Приложение № 4 към Условията за кандидатстване.
В хода на проверките е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 24 от Условията за кандидатстване. Исканията за представяне на допълнителни документи и разяснения ще се изпращат чрез ИСУН 2020 посредством електронния профил на кандидата. Срокът за представяне на допълнителни документи/информация е 10 дни от датата на изпращане. Кандидатът представя допълнителните разяснения и/или документи по електронен път чрез ИСУН 2020. Допълнителна информация може да бъде предоставена само по искане на Оценителната комисия като информацията не трябва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание. 

Техническият процес, свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН 2020. 

22. Критерии и методика за оценка на проектните предложения:

Критериите за подбор се използват, за да се гарантира, че избраните за финансирани проектни предложения подкрепят целите заложени в СВОМР на МИРГ ВЗР: Батак – Девин – Доспат и в ПМДР. Както е посочено в чл. 113 от Регламент (ЕС) № 508/2014 и чл. 125 параграф 3 от Регламент (ЕС) № 1303/2013 критериите за подбор са изготвени от МИРГ ВЗР: Батак – Девин – Доспат и УО и са одобрени от Комитета за наблюдение на ПМДР. По този начин се гарантира, че МИРГ ВЗР: Батак – Девин – Доспат има ясни насоки зададени от УО на ПМДР и извършвания подбор на проектни предложения за финансиране от ЕФМДР е в съответствие с целите на Програмата за морско дело и рибарство. 
	КРИТЕРИИ ЗА ПОДБОР НА ПРОЕКТНИ ПРЕДЛОЖЕНИЯ ПО МЯРКА

2.2. „Продуктивни инвестиции в аквакултурите”

	КРИТЕРИЙ
	ТЕЖЕСТ НА КРИТЕРИЯ

	1.Проектът води до подобряване на енергийната ефективност на стопанството
	10 т.

	2.Проектът води до подобряване на безопасността и условията на труд
	10 т.

	3.Основната дейност на кандидата е дейност от аквакултура (за предходните 3 години 50% от приходите да са от производство на аквакултура)
	20 т.

	4.Проектът въвежда иновации в стопанството
	10 т.

	5.Запазване на съществуващи работни места в аквакултурното стопанство
	10 т.

	6.Модернизация или инвестиция в репродуктивно-производствения процес
	10 т.

	7.Проектът е за ферма за аквакултура, предоставяща екологични услуги 
	10 т.

	8.Проектът е свързан с производство на биологични аквакултури;
	10 т.

	9.Проектът създава работни места

1 работно място
2 до 5 работни места 

5 и повече работни места 
	3 т.
5 т.

10 т.

	ОБЩ БРОЙ ТОЧКИ
	100 точки


Проектните предложения, получили минимум 10 точки на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на бюджета по настоящата процедура.

В случай че проектното предложение получи по-малко от 10 точки, същото се отхвърля.

За проектни предложения, които са получили еднакъв брой точки на етап „Техническа и финансова оценка“, класирането ще се извърши по реда на подаване на проектните предложения в ИСУН 2020.
По критерий 1 „Проектът води до подобряване на енергийната ефективност”: 

Критерият се доказва с документ № 25 от списъка с документи, които се подават на етап кандидатстване по т. 24 от настоящите условия. 

За да получат съответния брой точки по настоящия критерий, проектите трябва да се основават на енергиен одит или резюме на доклад от обследване за енергийна ефективност на предприятие/промишлена система съобразно изискванията на Наредба № Е-РД-04-05 от 8 септември 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания, Енергийният одит следва да е извършен от правоспособно лице, вписано в съответния публичен регистър по Закона за енергийната ефективност. 

Проектите трябва да водят до минимум среден процент на енергийно спестяване равен на или по-голям от 10%.

Енергийният одит или резюмето на доклада от обследване за енергийна ефективност на предприятие/промишлена система следва да потвърждава, че средният процент енергийно спестяване от предвидените за въвеждане по проекта мерки, който би могъл да бъде постигнат в обичайната стопанска практика, е равен на или по-голям от 10%.

По критерий 2 „Подобряване на безопасността и условията на труд”:

Подобряването на безопасността, хигиената, здравето и условията на труд на работниците и служителите по настоящата мярка включва:

· Изграждане и монтаж на обезопасителни средства;

· Закупуване на лични предпазни средства и специално работно облекло;

· Придобиване на стандарти за безопасни условия на труд;

· Обучение на работниците и служители относно специфичните рискове за здравето, свързани с конкретното работно място и методите и средствата за тяхното ограничаване и предотвратяване;

· Обучение на служители и работници за безопасна работа с нововъведено работно оборудване и технологии, в случай, че не е осигурено такова от доставчика;

· Осигуряване на социални придобивки за работещите, включително оборудване на места за отдих, хранене и почивка в предприятията, спортни съоръжения и др.

Задължителното обучение и инструктаж по безопасност и здраве при работа в съответствие със спецификата на индивидуалното работно място и на професията, съгласно чл. 26, ал. 2 от Закона за здравословни и безопасни условия на труд, не е допустима дейност.

Кандидатите получават точки, ако разходите по този критерий са не по-малко от 1 % от общите допустими разходи по проекта..

По критерий 3 „Основна дейност от аквакултура (за предходните 3 години 50% от приходите да са от производство на аквакултура)”:

Критерият се доказва по следния начин:

- Отчет за приходи и разходи за последните 3 /три/ приключили финансови години. Документът е задължителен за всички проектни предложения, които са с основна дейност от аквакултура над 50% за всяка една от предходните 3/три/ финансови години) и Справка за приходите и разходите по видове и икономически дейности за последните 3 /три/ приключили финансови години.

Посоченият документ е част от Годишния отчет за дейността на кандидата.

Съгласно чл. 92, ал. 3, чл. 219, ал. 4, чл. 252, ал. 2, чл. 259, ал. 3 от ЗКПО и чл. 51 от

ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Документът не се изисква

за едноличните търговци, които не подлежат на задължителен независим финансов одит и

на които размерът на нетните приходи от продажби за текущата година не надхвърля 100

000 лв. В този случай се представя Справка за предприятието към Годишния отчет за дейността на кандидата.

За кандидатите, които са регистрирани/установени в държава-членка на Европейското икономическо пространство - аналогичен документ, издаден от еквивалента организация в съответната държава, задължително придружен от превод на български език, заверен от кандидата.

В случай че посочените документи са оповестени в Търговския регистър към датата на кандидатстване и са в идентичен формат на този, в който са подадени към НСИ, това

обстоятелство ще се проверява по служебен път съгласно чл. 23, ал. 6 от Закона за търговския регистър. Документът е задължителен за всички проектни предложения, които са с основна дейност от аквакултура над 50% за предходните 3/три/ финансови години.
По критерий 4 „Иновации в стопанството”:

За иновация се приема въвеждането в употреба на нов или значително подобрен продукт (стока или услуга) или технологично съоръжение и/или процес на нов организационен метод в търговската практика, в организацията на работните процеси или външните връзки, които създават пазарни предимства и повишават конкурентоспособността и ефективността на кандидата.

Критерият се доказва с:

Придобиване на патент или полезен модел на иновация и се представят документи

за доказване на патента:

- патент за изобретение или

- свидетелство за регистрация на полезен модел за иновацията, внедрявана по

проекта.

В случаите, когато се придобива ноу-хау се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен харектер, а да съдържат оценка за иновативния продукт/процес/съоръжения и да доказват неговата иновативност.

За удостоверяване на разходите по закупуване на патент, полезен модел или ноу-

хау се представя лицензионен договор, с който се разрешава използването на съответния

обект на интелектуална собственост и съответните разходо-оправдателни документи.

Съответствието на проектното предложение с критерия се подкрепя и с подробно описание на иновацията във Формуляра за кандидатстване към съответната проектна

дейност.
По критерий 5 „ Запазване на съществуващи работни места в аквакултурното стопанство”:  
Критерият се отнася за лица заети на пълно работно време. Кандидатът заявява намеренията си в описанието на проектното предложение във Формуляра за кандидатстване и се задължава да запази съществуващите работни места. Изпълнението на този критерий се проверява от УО на ПМДР в периода на мониторинг чрез справка средно-списъчен брой заети в предприятието.

Критерият се доказва по следния начин:

Отчет за заетите лица, средствата за работна заплата и други разходи за труд за последната финансова година, за кандидати, собственици на съществуващи стопанства.

Посоченият документ е част от Годишния отчет за дейността на кандидата. Съгласно чл.

92, ал. 3, чл. 219, ал. 4, чл. 252, ал. 2, чл. 259, ал. 3 от ЗКПО и чл. 51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Документът не се изисква за едноличните търговци, които не подлежат на задължителен независим финансов одит и на

които размерът на нетните приходи от продажби за текущата година не надхвърля 100 000

лв. В този случай се представя Справка заети лица към Отчета за приходи и разходи към Годишния отчет за дейността. За кандидатите, които са регистрирани/установени в държава-членка на Европейското икономическо пространство - аналогичен документ, издаден от еквивалента организация в съответната държава, задължително придружен от превод на български език, заверен от кандидата.

В случай че посочените документи са оповестени в Търговския регистър към датата на

кандидатстване и са в идентичен формат на този, в който са подадени към НСИ, това

обстоятелство ще се проверява по служебен път съгласно чл. 23, ал. 6 от Закона за

търговския регистър.

Когато кандидатът е новорегистриран/новосъздаден се предоставят документи за периода

от регистрацията на кандидата до момента на кандидатстване.

По критерий 6 „Модернизация или инвестиция в репродуктивно-производствения процес“:
Кандидатът заявява намеренията си в описанието на проектното предложение във Формуляра за кандидатстване. Изпълнението на този критерий се проверява от УО на ПМДР за наличие на инвестиции в производствени процеси, които включват  размножаване, отглеждане на зарибителен материал и отглеждане на маточни стада.
По критерий 7 „Проектът е за ферма за аквакултура, предоставяща екологични услуги ”: 
За да получат съответния брой точки по настоящия критерий, поне 30% от допустимите инвестиции по проекта трябва да са насочени към предоставяне на екологични услуги. Екологичните услуги се изпълняват за периода на изпълнение на мониторинг и се проверява от МИРГ и УО на ПМДР.
По критерий 8 „Проектът е свързан с производство на биологични аквакултури ”: 

За да получат съответния брой точки по настоящия критерий, поне 30% от продукцията планирана в бизнес плана, трябва да е за прозиводство на биологични аквакултури. Изпълнението на критерия се доказва с декларация от кандидата, предварителен договор със сертифицираща агенция, за съответните култури. Производството на биологични аквакултури се изпълнява за периода на изпълнение на мониторинг и се проверява от МИРГ и УО на ПМДР.

Критерият се доказва с копие на документация за сертификация на био производство съгласно правилата за биологично отглеждане на аквакултури и производство на продукти  от аквакултури, които се определят в Регламент 834/2007 и Регламент 889/2008.

По критерий 9 “ Проектът създава работни места“:
Работните места трябва да бъдат създадени във връзка с инвестицията, изразени в екви-валент на пълен работен ден. Кандидатът заявява намеренията си в описанието на

проектното предложение във Формуляра за кандидатстване. Изпълнението на този

критерий се проверява от МИРГ/УО на ПМДР в периода на мониторинг чрез справка

средно-списъчен брой заети в предприятието.
23. Начин на подаване на проектните предложения/концепциите за проектни предложения:
Подаването на проектното предложение по настоящата процедура се извършва изцяло по  електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020), единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола,  избира настоящата процедура за кандидатстване от „Отворени процедури“ и създава ново проектно предложение. 

Проектното предложение по настоящата процедура се изготвя от кандидата съгласно инструкциите на УО на ПМДР, дадени в Указанията за електронно кандидатстване (Приложение № 3 от Условията за кандидатстване). 

Изискващите се съгласно т. 24 от Условията за кандидатстване придружителни документи към формуляра за кандидатстване също се подават изцяло електронно. Посочените документи се описват в т. 12 от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство. 

ВАЖНО: Проектното предложение се подава електронно чрез ИСУН 2020 като се подписва с КЕП от лице с право да представлява кандидата или упълномощено от него лице. Когато кандидатът се представлява заедно от няколко физически лица, проектното предложение се подписва от всяко едно от тях при подаването. (За целите на настоящите Условия под „лице с право да представлява кандидата“ следва да се разбира законния представител на предприятието-кандидат).

Законният/ните представител/и на кандидата няма/т право да упълномощава/т други лица да подписват декларациите, тъй като с тях  се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която е лична. 

В случаите, когато кандидатът се представлява заедно от няколко физически лица, се попълват данните и декларациите се подписват от всяко едно от тях. 

При упълномощаване следва да се приложи пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички от тях. От текста на пълномощното трябва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение и да подпише с КЕП документите, за които не е изрично отбелязано в т. 24 от Условията за кандидатстване, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

Проектното предложение е препоръчително да се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган на ПМДР и за отстраняване на забелязани неточности по време на оценката на проектните предложения. По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН 2020, от който е подаден съответния проект, и промени на посочения профил (вкл. промяна на имейл адреса, асоцииран към съответния профил) са недопустими.

До приключването на работата на оценителната комисия кандидатът има възможност да оттегли своето проектно предложение като подаде писмено искане в УО на ПМДР, като това обстоятелство се отбелязва от потребител на ИСУН от УО на ПМДР със съответните права. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.

Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

24. Списък на документите, които се подават на етап кандидатстване:

Кандидатите по процедурата за безвъзмездна финансова помощ следва да представят към формуляра за кандидатстване по изцяло електронен път чрез ИСУН 2020 следните документи:

ВАЖНО: С КЕП се подписват единствено електронните документи, изисквани в оригинал. 
1. Бизнес план /по образец/ от лице с право да представлява кандидата или упълномощено лице, прикачен в ИСУН 2020. Бизнес планът обхваща период до 5 години за оборудване, а в случаите на инвестиция за строително-монтажни работи (СМР) периодът е за 10 години. При представяне на Бизнес план е необходимо да се прилага „Минимален осигурителен доход по основни икономически дейности и квалификационни групи професии“ за 2020 г. 
Бизнес плана, трябва да бъде представен, сканиран и като електронен файл, в Excel. Представеният електронен файл трябва да е идентичен със сканирания документ.       
(документът е задължителен за всички проектни предложения)

За проверка на цените на прогнозните разходи, заложени от кандидатите в бизнес плановете им, УО на ПМДР прилага следния подход: 

Оценителите проверяват поне 50% от прогнозните разходи, заложени в бизнес плана, които съответстват на  основните категории разходи като електричество, вода, заплати и (в случай на необходимост) амортизации и наеми и др. Ако гореспоменатите разходи не покриват 50% от разходите, заложени в бизнес плана за разликата до 50% се избират още оперативни разходи, включени в себестойността на продукцията.

·  за разходи за ток, вода, заплати, амортизации и наеми оценителите ползват при проверката референтни цени или индекс от официална интернет страница,  утвърдени цени на национално ниво, данъчно признатият размер на разходите за амортизация, минимални разходи за работна заплата, изчислени на базата на минималния осигурителен доход по основни икономически дейности и квалификационни групи професии. В случай че бенефициентът представи предварителен договор с електроразпределително дружество или ВИК се признават цените по договора. 

· за останалите оперативни разходи (без суровина) до 50%, се извършва пазарно проучване от произволни интернет страници и се изчислява средна пазарна цена,. Когато се установи, че цените на заложените оперативни разходи в бизнес плана на кандидата не отговарят на изчислената средна пазарна цена, получена на база интернет проучване, се допуска възможно отклонение до 30% от изчислената средна пазарна цена.

2. Пълномощно за подаване на проектното предложение с КЕП - подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички от тях и прикачено в ИСУН 2020.
(Документът не е задължителен за всички кандидати, а се изисква, в случай че кандидатите желаят да упълномощят лице, което не е законен представител на предприятието, да подаде проектното предложение с КЕП)
3. С оглед определяне на произхода на цените на предвидените разходи за закупуване на активи, кандидатът следва да приложи към Формуляра за кандидатстване:

А/ Официален каталог на производител или оторизиран представител или

Б/  Една оферта
В/ случай че за доказване произхода на цените на предвидените разходи за закупуване на активи кандидатът е приложил към Формуляра за кандидатстване независима оферта, то УО на ПМДР извършва проверка дали са изпълнени едновременно следните две условия:

- предметът на дейност на оферента да е идентичен или сходен с посочената в офертата доставка, услуга или строителство. Проверката за предмета на дейност на оферента се извършва чрез справка в Търговския регистър към Агенцията по вписванията/Регистър БУЛСТАТ/Правноинформационна система (АПИС, СИЕЛА или др.). В случай че оферентът е чуждестранно лице – проверката ще се извърши въз основа на представения документ за регистрация съгласно националното му законодателство;

- годишния оборот, който се отнася до предмета на доставката, услугата или строителството (специфичен оборот) през някоя от предходните три или общо за предходните три приключили финансови години преди датата на офертата, да е равен или по-голям от стойността на доставката, услугата или строителството. Изискването за специфичен оборот се доказва от оферента със справка – декларация, подписана от законния представител на оферента. Справката трябва да е придружена от Отчет за приходите и разходите за съответните приключили финансови години, в зависимост от датата, на която оферента е учреден или започнал дейността си. Ако отчетите за приходите и разходите са публично обявени, се извършва справка в съответния регистър.

Оферентите – строители, трябва да бъдат вписани в регистъра на Камарата на строителите или еквивалентен регистър съгласно националното му законодателство
Документите следва да са прикачени в ИСУН 2020.
(документите са задължителни за всеки разход от инвестицията в проектното предложение)

4. За всички предварителни разходи, кандидатът следва да приложи към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи - прикачени в ИСУН 2020.

(документът е задължителен за всички проектни предложения, предвиждащи предварителни разходи по подточка 2 от т.14.1.2 от настоящите условия и съответно е неприложим към подточка.1 и подточка 3 от т.14.1.2)

5. Документ за собственост на земята/сградата, където ще се извършват строително-монтажните работи или учредено право на строеж за срок не по-малък от 8 години от датата на кандидатстване (а при извършване на строително-монтажни работи, за които се изисква разрешение за строеж съгласно ЗУТ, за срок не по-малък от 8 години от датата на кандидатстване) и/или копие от документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването - за инвестиции за закупуване и/или инсталиране на нови машини, оборудване и съоръжения и/или обновяване на сгради и/или помещения, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 7 години след датата на кандидатстване. Документът следва да е прикачен в ИСУН 2020.

 (документът е задължителен за всички проектни предложения, включващи инвестиции, които не се извършват във вода, документът е неприложим за инвестиции, които се извършват във вода)

6. Одобрен инвестиционен проект, изработен във фаза „Технически проект” или „Работен проект” в съответствията със Закона за устройство на територията /ЗУТ/ и Наредба № 4 от 2001 г. за обхвата и съдържанието на инвестиционните проекти ДВ., бр.51 от 2001 г.). Документите следва да са прикачени в ИСУН 2020.

(документът е задължителен за всички проектни предложения, включващи разходи за строително-монтажни работи,когато за тяхното извършване се изисква одобрен инвестиционен проект съгласно ЗУТ)

7. Подробни  количествени сметки, заверени от правоспособно лице. Документът следва да е прикачен в ИСУН 2020.

(документът е задължителен за всички проектни предложения, включващи разходи за строително-монтажни работи) 

8. Влязло в сила разрешение за строеж, издадено от главен архитект на съответната община или становище от главен архитект на общината, че обектът не се нуждае от разрешение за строеж, придружено с копие от архитектурно заснемане (при извършване на строително-монтажни работи, за които не се изисква разрешение за строеж съгласно ЗУТ). Документът следва да е прикачен в ИСУН 2020, включително в случаите, в които разходът изцяло ще се финансира от кандидата и няма да е обект на финансиране от ПМДР.

(документът е задължителен за всички проектни предложения, включващи разходи за строително-монтажни работи)

9. Разрешение за поставяне за преместваеми обекти, съгласно разпоредбите на ЗУТ. Документът следва да е прикачен в ИСУН 2020.

(документът е задължителен за всички проектни предложения, включващи разходи за преместваеми обекти, във останалите случаи е неприложим)

10. Технологичен проект, който е в съответствие с Наредба № 18 от 4.11.2016 г. за съдържанието на технологичното описание и технологичната схема на производство на аквакултури, изготвен от специалист с образование, отговарящ на изискванията допълнително разписани изисквания в т. 14.1.4.2. Прилага се и документ/и, удостоверяващ/и наличието на съответното образование (диплом) и/или удостоверващи професионален опит.

Всеки документ следва да е прикачен в ИСУН 2020. Всеки документ следва да е прикачен в ИСУН 2020. 
(документът е задължителен за всички проектни предложения)

11. Финансов план за изпълнение на проекта, включващ етапи на изпълнение и източници за финансиране на всеки един етап от проектното предложение - прикачен в ИСУН 2020.



 

(документът е задължителен за всички проектни предложения)

12. Счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена. Документът следва да е прикачен в ИСУН 2020. 

(документът е задължителен за всички проектни предложения)

13. Отчет за приходи и разходи за последните 3 /три/ финансови години 2018, 2019, 2020 - прикачен в ИСУН 2020.


(документът е задължителен за всички проектни предложения, които са с основна дейност от аквакултура над 50% за всяка една от предходните 3/три/ финансови години- проверява се служебно)

Или 

Отчет за приходи и разходи за последната финансова година, за кандидати, собственици на съществуващи стопанства, а когато кандидатът е новорегистриран/новосъздаден се предоставят документи за периода от регистрацията на кандидата до момента на кандидатстване. Документът следва да е прикачен в ИСУН 2020.

(документът е задължителен за всички други от горецитираните проектни предложения- проверява се служебно)

14. Справка за приходите и разходите по видове и икономически дейности за последните 3 /три/ финансови години 2018, 2019, 2020 - прикачена в ИСУН 2020. 

Посоченият документ е част от Годишния отчет за дейността на кандидата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Документът не се изисква за едноличните търговци, които не подлежат на задължителен независим финансов одит и на които размерът на нетните приходи от продажби за текущата година не надхвърля 100 000 лв. В този случай се представя Справка за предприятието към Годишния отчет за дейността на кандидата. 

За кандидатите, които са регистрирани/установени в държава-членка на Европейското икономическо пространство - аналогичен документ, издаден от еквивалента организация в съответната държава, задължително придружен от превод на български език, заверен от кандидата.  

В случай че посочените документи са оповестени в Търговския регистър към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър.





(документът е задължителен за всички проектни предложения, които са с основна дейност от аквакултура над 50% за предходните 3/три/ финансови години и документът се проверява служебно от УО)
15. Отчет за заетите лица, средствата за работна заплата и други разходи за труд за последната финансова година, за кандидати, собственици на съществуващи стопанства. Посоченият документ е част от Годишния отчет за дейността на кандидата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Документът не се изисква за едноличните търговци, които не подлежат на задължителен независим финансов одит и на които размерът на нетните приходи от продажби за текущата година не надхвърля 100 000 лв. В този случай се представя Справка заети лица към Отчета за приходи и разходи към Годишния отчет за дейността. 

За кандидатите, които са регистрирани/установени в държава-членка на Европейското икономическо пространство - аналогичен документ, издаден от еквивалента организация в съответната държава, задължително придружен от превод на български език, заверен от кандидата.  

В случай че посочените документи са оповестени в Търговския регистър към датата на кандидатстване и са в идентичен формат на този, в който са подадени към НСИ, това обстоятелство ще се проверява по служебен път съгласно чл. 23, ал. 6 от Закона за търговския регистър.

Когато кандидатът е новорегистриран/новосъздаден се предоставят документи за периода от регистрацията на кандидата до момента на кандидатстване - прикачен в ИСУН 2020. 

(документът е задължителен за всички проектни предложения - проверява се служебно)

16. За разходите за закупуване на ноу-хау, патентни права и лицензи, необходими за изготвяне и/или изпълнение на проекта, кандидатът предоставя подписан договор за покупка на патент или полезен модел или лицензионен договор.
(документът е задължителен за всички проектни предложения, в които са предвидени такива разходи)

17. Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност -прикачено в ИСУН 2020.

(документът е задължителен за всички проектни предложения, свързани със съществуващи ферми/стопанства)

18. Решение за съвместимостта на проекта с предметите и целите на опазване на защитените зони съгласно „Наредба за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони (обн. ДВ, бр. 73 от 11.09.2007) само за проекти, включващи инвестиции в местата по националната екологична мрежа НАТУРА 2000 - прикачен в ИСУН 2020.

(документът е задължителен за всички проектни предложения, включващи инвестиции в НАТУРА)

19. Решение за преценяване на необходимостта от извършване на оценка на въздействието върху околната среда или копие от решение по оценка на въздействие върху околната среда - прикачено в ИСУН 2020.




(документът е задължителен за всички проектни предложения)

20. Разрешение за производство на неместен животински вид, издадено от МОСВ, съгласно разпоредбите на Закон за биологичното разнообразие -прикачено в ИСУН 2020.






(документът е задължителен за всички проектни предложения, свързани с производство на неместен животински вид)

21. Копие от съответните разрешителни и/или документи, удостоверяващи правото на ползване на воден обект за не по-малко от 8 години след датата на кандидатстване, за съответната инвестиция по проектното предложение.

(документът е задължителен за всички проектни предложения, включващи инвестиции, които се извършват във вода)

22. Удостоверение за регистрация по реда на чл. 25 от Закон за рибарството и аквакултурите - прикачена в ИСУН 2020.

(документът е задължителен за всички проектни предложения)

23. Предварителен или окончателен договор и/или от нотариален акт (при кандидатстване за закупуване на земя), придружен с удостоверение за данъчна оценка на земята, издадено към момента на придобиване /в случай, на предварителен договор удостоверението за данъчна оценка следва да е издадено в рамките на месеца, предхождащ датата на подаване на проектното предложение/ - прикачен в ИСУН 2020.     

(документът е задължителен за всички проектни предложения, в които са предвидени такива разходи)
24. Технологичен проект, изготвен от правоспособно лице, с обосновка на съответствието на капацитета на инсталацията с енергийните нужди на стопанството, в случай на кандидатстване за инвестиции свързани с изграждане на ВЕИ- прикачен в ИСУН 2020.       

(документът е задължителен за всички проектни предложения, в които са предвидени такива разходи)

25. Енергиен одит или резюме на доклад от обследване за енергийна ефективност на предприятие/промишлена система, съобразно изискванията на Наредба № Е-РД-04-05 от 8 септември 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания. 
/за проекти, в които са предвиден разходи и дейности свързани с енергийната ефективност  в чийто енергиен одит или резюмето на доклада от обследване за енергийна ефективност на предприятие/промишлена система следва да е доказано, че средният процент енергийно спестяване от предвидените за въвеждане по проекта мерки, който би могъл да бъде постигнат в обичайната стопанска практика, е равен на или по-голям от 10%./- прикачен в ИСУН 2020. 

26. Обосновка за необходимостта от закупуване на специализирано транспортно средство, когато е приложимо - прикачена в ИСУН 2020.
(документът е задължителен за всички проектни предложения, в които са предвидени такива разходи)
27. Подписан договор с избрания изпълнител с разбивка на разходите по дейности и платежни документи към него за извършени разходи преди подаване на ФК- прикачен в ИСУН 2020.
(документът е задължителен за всички проектни предложения, в които са предвидени такива разходи)
28. Декларация № 1 за обстоятелствата по чл. 3 и чл. 4 от Закона за малките и средните предприятия – попълнена по образец, подписана с КЕП и  прикачена в ИСУН 2020.
(документът е задължителен за всички проектни предложения)

29. Декларация № 2, че кандидатът е запознат с условията за кандидатстване – попълнена по образец, подписана с КЕП и прикачена в ИСУН 2020.

(документът е задължителен за всички проектни предложения)
30. Декларация № 3 по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г. – попълнена по образец, подписана с КЕП  и  прикачена в ИСУН 2020. Декларацията е задължителен документ на етап кандидатстване, преди подписване на АДБФП, при подаване на документи за осъществяване на последващ контрол и на етап подаване на искане за плащане, съответно към датата на подаване на Формуляра за кандидатстване, към датата на подписване на АДБФП, към датата на подаване на документи за осъществяване на последващ контрол и към датата на подаване на искане за плащане
(документът е задължителен за всички проектни предложения)

31. Декларация № 4 за съгласие данните на кандидата да бъдат предоставени на НСИ по служебен път – попълнена по образец, подписана с КЕП  и  прикачена в ИСУН 2020.

(документът е задължителен за всички проектни предложения)
32. Декларация № 5 и Декларация № 5-1 за държавни помощи– попълнена по образец, подписана с КЕП и прикачена в ИСУН 2020.

(документът е задължителен за всички проектни предложения)

33.
Декларация № 6 за административен и оперативен капацитет - попълнена по образец, подписана с КЕП и прикачена в ИСУН 2020.

(документът е задължителен за всички проектни предложения)

34. Декларация № 8 за нередности. Декларацията е задължителен документ на етап кандидатстване, преди подписване на административния договор за предоставяне на безвъзмездна финансова помощ, при подаване на документи за осъществяване на последващ контрол и на етап подаване на искане за плащане, съответно към датата на подаване на Формуляра за кандидатстване, към датата на подписване на административния договор, към датата на подаване на документи за осъществяване на последващ контрол и към датата на подаване на искане за плащане.

(документът е задължителен за всички проектни предложения)

35. Декларация № 9 за липса на конфликт на интереси, подписана с КЕП и прикачена в ИСУН 2020. Декларацията е задължителен документ на етап кандидатстване, преди подписване на АДБФП, при подаване на документи за осъществяване на последващ контрол и на етап подаване на искане за плащане, съответно към датата на подаване на Формуляра за кандидатстване, към датата на подписване на АДБФП, към датата на подаване на документи за осъществяване на последващ контрол и към датата на подаване на искане за плащане.

(документът е задължителен за всички проектни предложения)

36.
Декларация № 10 за свързаност по смисъла на § 1, т. 13 и т. 14 от допълнителните разпоредби на ЗППЦК. Декларацията е задължителен документ на етап кандидатстване, преди подписване на АДБФП, при подаване на документи за осъществяване на последващ контрол и на етап подаване на искане за плащане, съответно към датата на подаване на Формуляра за кандидатстване, към датата на подписване на АДБФП, към датата на подаване на документи за осъществяване на последващ контрол и към датата на подаване на искане за плащане.

(документът е задължителен за всички проектни предложения)

37.
Декларация № 11 по чл. 10, параграф 5 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство - попълнена по образец, подписана с КЕП и прикачена в ИСУН 2020. Декларацията е задължителен документ на етап кандидатстване, преди подписване на АДБФП, при подаване на документи за осъществяване на последващ контрол и на етап подаване на искане за плащане, съответно към датата на подаване на Формуляра за кандидатстване, към датата на подписване на АДБФП, към датата на подаване на документи за осъществяване на последващ контрол и към датата на подаване на искане за плащане.

(документът е задължителен за всички проектни предложения)

38. Декларация № 12 за задължение да не се отглеждат и развъждат генетично модифицирани организми – попълнена по образец, подписана с КЕП  и  прикачена в ИСУН 2020.

(документът е задължителен за всички проектни предложения)
39. Декларация 13 по чл. 137 от Регламент (ЕС, ЕВРАТОМ) 2018/1046 на Европейският парламент и на Съвета от 18 юли 2018 за финансовите правила, приложими за общият бюджет на Съюза.

(документът е задължителен за всички проектни предложения)
40. Декларация за наличие на финансов капацитет на кандидата, с посочени източници на финансиране, за доказване, че кандидатът ще поддържа своята дейност през целия период, през който се осъществява проекта, подписана с КЕП и прикачена в ИСУН 2020
(документът е задължителен за всички проектни предложения)
41. Декларация, подписана от счетоводителя и лицето представляващо по закон оферента във връзка с изискване за доказване на специфичен оборот от оферента.

(документът е задължителен за всички проектни предложения)
42. Независим маркетингов доклад с вид, който не е включен в обхвата на Приложение № 1 - Маркетингов доклад за видовете риба и рибни продукти с добър и много добър пазарен потенциал, доказващ добри и устойчиви перспективи за пазарна реализация.


43. Актуална скица на имота по т.5 -прикачена в ИСУН.

44. Разрешително за водовземане и/или ползване на повърхностен воден обект, съгласно изискванията и разпоредбите на Закона за водите - прикачени в ИСУН 2020.

ВАЖНО: Всички документи трябва да са издадени на името на кандидата.

ВАЖНО: При подаване на проектното предложение посочените декларации трябва да бъдат с дата след обявяване на процедурата и предхождаща или съответстваща на датата на подаване на проектното предложение.

ВАЖНО: При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора. 
Наличието на криптирани файлове е основание за прекратяване на производството по отношение на кандидата и отхвърляне на проектното му предложение.

Квалифицираният електронен подпис, с който се подписват документите по т.2 и от т.28 до т. 40, следва да е валиден към датата на кандидатстване и да е с титуляр и автор - физическото лице, което е законен  представител на кандидата или с титуляр юридическото лице-кандидат, като автор на подписа в този случай трябва да е законния представител на предприятието-кандидат.

ВАЖНО: Законният/те представител/и на кандидата няма/т право да упълномощава/т други лица да подписват декларациите по т. 28-40, тъй като с тях се декларират данни, които декларатора декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

Кандидатите трябва да се уверят, че всички документи са представени в изискуемата форма.

ВАЖНО: Оборотът, който се декларира в справката-декларация, трябва да се докаже с копия на финансови и счетоводни документи, които се прилагат към справката- декларация и заявлението за признаване. Такива документи са: фактури, годишни данъчни декларации, складови разписки, приемно-предавателни протоколи и др. (отделно за всеки член).  Счетоводните документи са копия на оригиналите, като при проверка на място, копията се сравняват с оригиналните счетоводни документи.

ВАЖНО: Достоверността на документите, приложения към формуляра за кандидатстване, за които не се изисква да са подписани с КЕП, се удостоверява чрез подписването на формуляра на кандидатстване посредством ИСУН 2020.

ВАЖНО: Достоверността и автентичността на документите, приложени към Формуляра за кандидатстване, се удостоверява чрез подписването на Формуляра на кандидатстване чрез ИСУН 2020. 

ВАЖНО: Всички задължителни документи описани по-горе, следва да се представят със съответните изисквания към тях за всички разходи обект на инвестицията по проектното предложение, независимо дали някой от разходите ще бъде финансиран изцяло със собствени средства.
В случай че при проверката на документите бъде установена непълнота на документи и/или друга нередовност, Оценителната комисия ще изпраща до кандидатите уведомление за установените нередовности. Уведомленията за установени нередовности ще се изпращат през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. Срокът за представяне на допълнителни документи/информация е до 10 календарни дни от датата на изпращане, но не по-кратък от една седмица. 

Изисканите документи трябва да бъдат представени в определения срок и съгласно изискванията. При неспазването им, разглеждането на проектното предложение продължава, без оглед на предоставената информация. Повторно предоставяне на изисканите допълнителни документи/информация ще доведе до нарушаване на принципите по чл. 29 от ЗУСЕСИФ.

Кандидатът представя липсващите документи по електронен път чрез ИСУН 2020. 
Липсващи документи и информация, представени по имейл, или по официалната поща, на хартия, на адреса на Управляващия орган няма да бъде вземана под внимание.
Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание. 

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

ВАЖНО: Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.
Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да  предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до МИРГ ВЗР: Батак – Девин – Доспат или Управляващия орган на ПМДР.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020. 

ВАЖНО: При деклариране на неверни данни от страна на кандидатите, ще бъдат уведомявани органите на прокуратурата. 

ВАЖНО: Кандидатът следва да проверява регулярно профила си в ИСУН 2020.
25. Краен срок за подаване на проектните предложения: 
Крайният срок за подаване на проектни предложения по процедура чрез подбор на проекти BG14MFOP001-4.033 „Продуктивни инвестиции в аквакултурите“ по мярка 2.2 „Продуктивни инвестиции в аквакултурите“  е:

17:00 часа на 18.06.2021 г.  

ВАЖНО: В рамките на настоящата процедура кандидатите могат да подадат само едно проектно предложение
 при съобразяване на изискванията по т. 9 от настоящите Условия за кандидатстване.
Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти: 

Адрес на електронна поща: pmdr@mzh.government.bg 
Отговорите на въпросите на кандидатите се публикуват на интернет страницата на МИРГ ВЗР,  на Единния информационен портал за обща информация за управлението на Европейските структурни и инвестиционни фондове – www.eufunds.bg,., както и в ИСУН 2020 не по-късно от 2 седмици преди определения краен срок за подаване на проектни предложения по процедурата.  

Публикуваните отговори на въпроси задължително се вземат под внимание от страна на Управляващия орган на ПМДР, Оценителната комисия по процедурата при оценката на проектните предложения и от кандидатите по процедурата. 
Не могат да се дават разяснения, които съдържат становище относно качеството на конкретно проектно предложение. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

26. Адрес за подаване на проектните предложения/концепциите за проектни предложения:

Проектните предложения по настоящата процедура се подават по изцяло електронен път чрез ИСУН 2020 на следния интернет адрес: https://eumis2020.government.bg.

27. Допълнителна информация:

27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ
Ръководителят на УО на ПМДР издава мотивирано решение, с което отказва предоставянето на безвъзмездна финансова помощ на всеки от кандидатите, включени в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия, за което всеки кандидат се уведомява официално по реда на чл. 61 от Административнопроцесуален кодекс /АПК/. При одобрен оценителен доклад, кандидатите, чиито проектни предложения са предложени за финансиране, се поканват да представят в 10-дневен срок доказателства, че отговарят на изискванията за бенефициент, като представят необходимите документи.

С поканата ще бъдат изискани следните документи:

а/ Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно Търговския регистър или регистър БУЛСТАТ– оригинал или копие, заверено от кандидата;

б/ Заявление за профил за достъп на ръководител на бенефициента до ИСУН 2020 (Приложение № 11 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение № 12 към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях.

в/ Официален документ, удостоверяващ актуална банкова сметка на името на кандидата.

г/ Декларация № 3 по чл. 25, ал. 2 от Закона за управление на средствата от Европейските структурни и инвестиционни фондове и чл. 7 от ПМС № 162/2016 г.,  подписана от кандидата към датата на сключване на договора.д/ Декларация № 7 за липса на промяна в обстоятелствата, декларирани при подаване на формуляр за кандидатстване.

е/ Декларация № 8 за нередност, подписана от кандидата към датата на сключване на договора.

ж/ Декларация № 9 за липса на конфликт на интереси, подписана от кандидата към датата на сключване на договора.

з/ Декларация № 10 за свързаност по смисъла на § 1, т. 13 и т. 14 от допълнителните разпоредби на ЗППЦК, подписана от кандидата към датата на сключване на договора.

Посочените документи от буква „а“ до „з“ се представят в оригинал. 

и/ Удостоверение от Националната агенция за приходите за липса на задължения на кандидат/ (издадено след датата на получаване на поканата за сключване на договор ) – оригинал или копие, заверено от кандидата; 

или 

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата; 

Или 

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата; 

ВАЖНО: Кандидатът следва да предостави един от документите по буква и/ единствено в случаите, когато в резултат на извършена служебна проверка от страна на Управляващия орган е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ и чл. 7 от ПМС 162/2016 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване  (за наличие на публични задължения по смисъла на чл. 162, ал. 2, т. 8 от ДОПК). 

й/ Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата; 

ВАЖНО: Управляващият орган ще извършва проверка по служебен път за наличие на задължения към общината по седалище на УО на ПМДР, както и към общината по седалище на кандидата само в случаите, когато тази община е Столична. В случаите когато в рамките на служебната проверка бъде установено наличието на задължение, кандидатите ще бъдат уведомени за това. За да удостовери погасяването на задължението кандидатът следва да представи Удостоверение за липса на задължения към Столична община. 

От Удостоверенията по букви и/ и й/ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година. 

Кандидат, който видно от Удостоверенията по букви и/ и й/ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение. 

к/ Свидетелство за съдимост няма да бъде изисквано на хартиен носител, но съдимостта на кандидата ще се установи служебно от УО на ПМДР; 

Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено. 

л/ удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление,  или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен,  ще се установи служебно от УО на ПМДР.
м/ Декларация № 11 по чл. 10 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство - попълнена по образец, подписана с КЕП и прикачена в ИСУН 2020.

н/ Декларация № 12 за задължение да не се отглеждат и развъждат генетично модифицирани организми, подписана от кандидата към датата на сключване на договора.
С кандидатите, които не представят липсващите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата. 

Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.  

Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Ръководителят на УО на ПМДР взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

- при несъгласие на кандидата да сключи административен договор за предоставяне на БФП;

-   за проектни предложения, при които се предвижда финансиране в нарушение на чл. 4, ал. 4 от ЗУСЕСИФ;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на ЕС прагове за минимална помощ. 

Допълнителна информация:  

Управляващият орган на ПМДР запазва правото си в случай на необходимост да изисква от кандидата допълнителна информация/документи.

Управляващият орган на ПМДР не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган на ПМДР.

Всеки кандидат може да подаде до Председателя на УС на МИРГ и Ръководителя на Управляващия орган на ПМДР сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПМДР и/или от бенефициентите на безвъзмездна финансова помощ по ПМДР, които при изпълнение на договор, сключен по проект финансиран от Европейския фонд за морско дело и рибарство, предоставят невярна и/или подвеждаща информация за вписване в регистъра и проверка.
28. Приложения към Условията за кандидатстване:

- Приложение № 1 - Маркетингов доклад за видовете риба и рибни продукти с добър и много добър пазарен потенциал.
- Приложение № 2 - Указания за условията и реда за подаване на проектни предложения и тяхната оценка по електронен път чрез Информационната система за управление и наблюдение 2020 ИСУН2020, утвърдени от заместник министър-председателя по европейските фондове и икономическата политика;

- Приложение № 3 - Ръководството за потребителя за модул “Е-кандидатстване”;
- Приложение № 4 - Критерии и методология  за оценка на проектните предложения;
- Приложение № 4 A – Одобрена методология на МИРГ ВЗР: Батак – Девин - Доспат;
- Приложение № 5 - Използвани съкращения и основни дефиниции; 

- Приложение № 6 - Застрахователни рискове, за които бенефициентът като получател на подпомагане е длъжен да сключи застраховка на активите, предмет на подпомагане;
- Приложение № 17 – Видове  аквакултури,  обект  на  изкуствено  отглеждане  и  техните  пазарни  цени  и  потенциал  в  РБългария;
- Приложение № 19 – Указание за хоризонталните политики;
- Приложение № 20 – Минимален осигурителен доход по основни икономически дейности и квалификационни групи професии за 2021 г.;
 - Декларация № 1 за обстоятелствата по чл. 3 и чл. 4 от Закона за малките и средните предприятия;

- Декларация № 2, че кандидатът е запознат с условията за кандидатстване;
- Декларация № 3 по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г.;

- Декларация № 4 за съгласие данните на кандидата да бъдат предоставени на НСИ по служебен път; 

- Декларация № 5 и Декларация № 5-1 за държавни помощи;
- Декларация № 6 за административен и оперативен капацитет; 

- Декларация № 8 за нередности;
- Декларация № 9 за липса на конфликт на интереси;
- Декларация № 10 за свързаност по смисъла на § 1, т. 13 и т. 14 от допълнителните разпоредби на ЗППЦК.;
- Декларация № 11 по чл. 10, параграф 5 от Регламент (ЕС) № 508/2014 ;

- Декларация № 12 за задължение да не се отглеждат и развъждат генетично модифицирани организми;

- Декларация 13 по чл. 137 от Регламент (ЕС, ЕВРАТОМ) 2018/1046.
            �


   








МИНИСТЕРСТВО НА ЗЕМЕДЕЛИЕТО,


 ХРАНИТЕ И ГОРИТЕ








       ЕВРОПЕЙСКИ СЪЮЗ


     ЕВРОПЕЙСКИ ФОНД ЗА                                    


     МОРСКО ДЕЛО И РИБАРСТВО








� В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

